Mindig figyelünk arra, hogy minden cica kapjon,
ezért van inkább több tányér,
minden rendben,
szeretlek titeket.
Sági Barbara vagyok
a Zöld Menedék Állatvédő Alapítvány elnöke,
és ahol most vagyunk,
az a Zöld Menedék Állatvédő Alapítványnak
a legújabb beruházása.
(Zene: Black Vortex)
Az a kerítés amit mi most látunk,
egy 400 méter hosszú kerítés,
192 betonoszlopból és 975 db elemből áll.
Ezeknek az elemeknek az ára egy embernek
csak 3600 Ft, az alapítványnak egyben, több millió.
Ezzel a beruházással körülbelül tízszeresére
tudjuk növelni a cicáknak az életterületét,
így sokkal több önkéntesre lesz majd szükségünk,
hiszen sokkal több munka van egy ilyen nagy területen.
Nagyon sok olyan idős állattal rendelkezünk,
akik már több éve velünk élnek,
de még van 5-10 évük, és úgy néz ki, hogy
már számukra nem találunk örökbefogadót.
Ezen a területen egy olyan nagy
területet tudnánk biztosítani,
ahol a saját korosztályukkal
nyugalomban élhetnek,
nem kell versenyezniük az ételért,
a legjobb helyekért,
és nem kell a fiatalabb fajtársaikkal küzdeni
a mindennapokért és főleg a szeretetért.
Ezt élvezi, nézd meg ezt a vigyorgást!
Az emberek abban tudnak nekünk segíteni, hogy vagy
megvesznek egy ilyen elemet 3600 Ft-ért,
illetve a munkájukkal, az idejükkel is tudnak segíteni,
pl. hogy a festésben, fugázásban mellénk állnak.
A cicák ellátásában az önkéntesek vesznek részt,
ők etetik, gondozzák, ápolják és takarítják őket,
ők tudnak színt vinni és boldogságot a bezárt napokba.
Mindig kérdezik tőlünk, hogy miben tudnak segíteni,
nekünk a legnagyobb segítség,
ha örökbefogadókat találunk,
ha elviszik az állatainkat,
és életük végéig szeretetben,
családban élhetnek.
Hogyha ezen túlmenően tudnának még segíteni,
nagyon szívesen várunk élelmet, almot,
de legfőképpen örökbefogadókat.
Most fogadunk örökbe egy kiscicát
innen a menhelyről, úgy gondoltuk,
hogyha már vágyunk egy kiscicára,
akkor, hogy hasznosat is tegyünk,
megmentenénk innen,
és pont egy ilyen kis vörös várt itt minket,
amire már viszonylag régóta vágytunk.